als_Latn dik_Latn sag_Latn
VIDEO Rama në emisionin italian ‘Le Invasioni’: Duhet një Europë strategjike përballë ISIS. Jam sulmuar nga Shërbimet Sekrete
- 17991 Lexime
- (10:20 , 19/02/2015)
- 18 Komente
TIRANË- Kryeministri Edi Rama ka akuzuar Shërbimet Sekrete të Shqipërisë për sulmin e organizuar ndaj tij në mesin e viteve 1990.
I ftuar në emisionin “Le Invasioni” të kanalit italian La7 të drejtuar nga Daria Bignardi, Rama ka folur për lidhjet e Shqipërisë me Italinë, njohjen me Renzin, luftën kundër terrorizmit por edhe për klimën e mirë për investimet e huaja. Rama është pyetur nga Bignardi në lidhje me sulmin që është bërë ndaj tij, i cili sipas prezantueses mund t’i kushtonte edhe jetën.
Rama u përgjigj se sulmi në vitin 1996 erdhi si pasojë aktivitetit të tij dhe disa intelektualëve të tjerë për gjendjen në të cilën ndodhej Shqipëria në atë kohë. Kryeministri tha se nuk janë zbuluar autorët e atij sulmi, por beson se kanë qenë Shërbimet Sekrete të asaj periudhe që fshiheshin pas tij.
NJOHJA ME RENZIN
Më tej Rama ka treguar se është njohur me Matteo Renzin kur ky i fundit ka qenë kryebashkiak i Firences.
“Unë u bëra i pari kryetar bashkie dhe i pari kryeministër, më pas u bë Renzi. Kur takohemi gjithmonë diskutojmë se cili prej nesh ka marrë postet i pari”, ka thënë Rama gjatë intervistës.
Rama ka folur ndër të tjera në emision edhe për lidhjet e forta që ekzistojnë midis Italisë dhe Shqipërisë, duke përmendur faktin se tashmë vendi ynë është kthyer në një destinacion për italianët.
‘’Eksperience e bukur ne emisionin e Daria Bignardit, mundësi për të treguar një Shqipëri krejt tjetër nga ajo që shume italianë kanë në kokë’’. – ka shkruar Rama në Twitter në lidhje me emisionin.
“SHQIPTARËT JANË ITALIANË, POR NE NUK JEMI TË VESHUR ME VERSACE”
Edhe këtë herë, kryeministri i Shqipërisë, Edi Rama e ka lëshuar batutën e radhës gjatë një interviste në një televizion italian. “Shqiptarët janë italianë, por ne nuk jemi të veshur me Versaçe”, ka thënë ai.
Gjatë bisedës nuk kishin si të mungonin as ngacmimet lidhur me epitetet që i janë vënë shqiptarëve ndër vite në Itali, por kryeministri Rama iu përgjigj me të njëjtën monedhë.
“Ishin të njëjtat epitete që qarkulluan për gjyshërit tuaj në Amerikë. Italianë, pica dhe mafia, ishte një epitet shumë i përhapur, por që nuk i përqasej realitetit, por që për fat të keq ka qenë kështu për vite e vite. Por, tani janë mbi 38 mijë biznese të ngritura nga shqiptarët në Itali dhe qindra mijë të tjerë që jetojnë e punojnë këtu. Me kënaqësi dua të them që prej vitesh studentët shqiptarë në Itali janë studentët më të mirë të huaj”, tha kryeministri Rama.
Intervista është transmetuar live duke nisur nga ora 21:30 deri në 22:25 minuta, ndërsa Rama ka folur për Shqipërinë, shqiptarët, Italinë dhe italianët.
Duke folur për biznesin dhe për lëvizjet sindikaliste Rama tha se “në Shqipëri nuk ua ndjejmë mungesën”. Kjo deklaratë ka çuditur drejtuesen e emisionit e cila është habitur dhe u shpreh: “E thënë nga kryetari i një partie me sfond social kjo është e çuditshme”.
“DUHET NJË EUROPË MË E ORGANIZUAR PËRBALLË ISIS”
“Duke parë në televizion atë që po ndodh në këto vende, ku është kjo barbari kundër njerëzimit, bihet në gabimin që të mendosh që është diçka që po ndodh larg dhe nuk na përket ne. Në fakt është diçka që mund të na ndodhe të gjithëve në shtëpi. Këtë gjë e dëshmuan dhe ngjarjet në Paris. Është e qartë që këtu duhet një strategji e vërtetë e Europës dhe të një projekti të vërtetë. Për shembull, kur ishte lufta për të çliruar shqiptarët e Kosovës, kishte një plan të qartë për këta refugjatë. Ata erdhën në Shqipëri, Itali e në shtete të tjera. Ndërkohë, këta që vijnë tani nga deti, nuk mund të lihen aty, por ama as të priten nga një shtet i vetëm. Duhet një plan europian dhe në gjithë këtë histori është mungesa e një Europe strategjike”, është shprehur kryeministri Rama.
Kryeministri Rama vuri theksin dhe tek forcat antieuropiane që po fuqizohen çdo ditë, duke u shprehur se nuk është zgjidhja dalja nga Bashkimi Europian, por duhet besimi dhe krijimi i një Europë më të bashkuar dhe më tolerante.
I prezantuar si një kryeministër ndryshe, me një të shkuar si basketbollist, piktor, por edhe këngëtar, Daria Bignardi, drejtuesja e emisionit, në bisedë me Ramën u ndal tek e shkuara e Shqipërisë, por dhe tek e ardhmja. Edhe njëherë kryeministri Rama nuk kurseu thirrjen e tij ndaj bizneseve italiane për të investuar në Shqipëri, “në këtë vend do të gjeni një klimë shumë të mirë biznesi”, u shpreh ai.
INTERVISTA E PLOTË E KRYEMINISTRIT RAMA PËR GAZETAREN DARIA BIGNARDI
Daria Bignardi- Për herë të parë në televizionin italian Edi Rama, Kryeministri i Shqipërisë, një vend shumë afër tonit që për 46 vjet, deri para 25 vjetësh, ishte një vend komunist dhe tepër i izoluar. Një vend që po ndryshon shumë shpejt. Është shumë interesante të ndjekësh këtë ndryshim. Kurse Kryeministri, në pjesën e parë të jetës së tij ka një histori shumë të veçantë, ka qenë piktor, artist, opozitar i regjimit komunist, madje është rrahur për vdekje për shkak të opozitarizmit të tij. Kurse në pjesën e dytë të jetës ka një histori të ngjashme me kryeministrin tonë, së pari Kryetar Bashkie i Tiranës, pastaj kryetar i partisë së tij dhe tani kryeministër. Ta njohim: Edi Rama.
Mirëse erdhët kryeministër, ju falënderoj shumë që pranuat ftesën tonë. Besoj se është hera e parë që merrnin pjesë në programin tonë. Mirëmbrëma (shqip). Si e thashë?
Rama: Mjaftueshmërisht mirë.
Daria Bignardi: Për fat të mirë, ju flisni shkëlqyeshëm italisht. Si e keni mësuar italishten?
Rama: Kam pasur fatin të kem një gjyshe që kishte rrënjë italiane dhe kam qenë fëmijë dygjuhësh.
Daria Bignardi: Po në Shqipëri e flasin gati të gjithë italishten.
Rama: Po sepse kemi qenë të izoluar për shumë vite dhe dritarja e vetme drejt botës ishte televizioni italian. Nuk dua të them RAI sepse nuk dua të të nxeh.
Daria Bignardi: Po, unë kam shkruar në Twitter se do të jem në “Invasioni barbariche” në RAI3. Nuk u fyeva.
Rama: Është më e fortë se ne. Jemi rritur duke parë fshehurazi RAI-n dhe prandaj për ne të dalësh në televizionin italian është të dalësh në RAI-n.
Daria Bignardi: Po nis tani një filmim të shkurtër që tregon se cili jeni ju, po jo aq mirë sa do të na e tregoni ju, se këtë do të na e tregoni ju. Por tregon cili është stili juaj, që nuk është stili i një kryeministri klasik siç ne e imagjinojmë, madje ju kemi parë edhe duke kënduar rep. Është vetëm një minutë.
Daria Bignardi: Nga kjo kuptohet se nuk është një stil institucional. Po ju lexoj çfarë ka shkruar për ju Valerio Biankini, ylli i basketbollit italian për të cilin ju keni bërë përkthyesin në vitin 1988. Shkruan për ju: “Ishte student i arteve dhe më shoqëroi te muzeu i Skënderbeut, heroit shqiptar. Më bënte njëmijë pyetje dhe ëndërronte të fluturonte përtej Adriatikut, larg diktaturës së Enver Hoxhës, i cili e mbante Shqipërinë në një lloj mesjete komuniste. Kur erdhi çasti i nisjes sonë, Edi Rama na shoqëroi dhe në sy kishte një trishtim të madh, një dëshirë të madhe për të ardhur me ne”. A ju kujtohet ky rrëfim?
Rama: Po, në mënyrë të përsosur. Ishte një çast lumturie të madhe se ishte një periudhë kur Shqipëria ishte plotësisht e mbyllur. Ishim vend komunist po jo si vendet e tjera komuniste. Ata komunikonin mes tyre kurse ne ishim plotësisht të mbyllur, sepse Enver Hoxha thoshte se ishim feneri i vetëm ndriçues i komunizmit në botë. Kontaktet me të huajt ishin të pakta dhe të ndaluara. Kisha për detyrë të përktheja për kampionët tuaj të Italisë dhe u afrova shumë me Valerio Biankinin me të cilin mbaj kontakte.
Daria Bignardi: Po ju ishit lojtar basketbolli…
Rama: Po , kam qenë. Sepse isha aq i gjatë sa isha i detyruar të luaja basketboll në Shqipërinë e asaj kohe. Jam 1,98.
Daria Bignardi: 1,98. Çfarë mban mend nga diktatura komuniste? Ju pyes për kujtime personale se atëherë ishit djalosh.
Rama: Për të dhënë një ide se cili ka qenë regjimi komunist në Shqipëri mjafton të thuash se ishte vendi i vetëm ku feja ishte e ndaluar. Në vitet 60 hodhën në erë me dinamit 2400 kisha dhe futën priftërinjtë në burg, pastaj erdhi vala tjetër kundër artit dhe kulturës bashkëkohore. I gjithë arti, kultura dhe letërsia e shekullit të 20 u ndalua. Për të dëgjuar Celentanon duhej të bëje kujdes se mund të futeshe në burg po ta këndoje me zë të lartë. Ka pasur njerëz që u futën në burg sepse kishin shkruar shënime të teksteve italiane. Ka njerëz që tani jetojnë në Itali po atëherë kanë bërë vite burg. Mbaj mend një djalë që u fut në burg dhe mes akuzave ishte teksti i asaj këngës së famshme italiane “Vagabondo” të Nikola di Bari dhe në gjyq u tha se ky ishte një mesazh i koduar për të bërë vagabondazh dhe për ta braktisur Shqipërinë komuniste e për të shkuar jashtë. Ishte tradhti e lartë dhe nëse kapeshe në kufi në përpjekje për t’u larguar pushkatoheshe.
Daria Bignardi: Doja t’ju pyesja në ka diçka që ju ka mbetur në mendje nga ajo periudhë, nga ai regjim.
Rama: Nuk e di, ndoshta do të veçoja mbrëmjet e bukura kur lexonim libra të ndaluar ose dëgjonim këngë e muzikë të ndaluar.
Daria Bignardi: Në 97-ën ishit në Tiranë viktimë e një agresioni që gati ju kushtoi jetën. Çfarë ndodhi dhe përse?
Rama: Është episod që bën pjesë në një kohë mjaft dramatike të vendit tonë pas rënies së regjimit sepse patëm një tranzicion shumë traumatik. Besoj për faktin që kishim një regjim tepër brutal. Në atë kohë ndodhën ato firmat piramidale që ë bënë gjithë vendin të shpërthente dhe unë isha pjesë e një grupi intelektualësh të pavarur që përpiqeshim të bindnim regjimin e atëhershëm të arsyetonte, duke shkruar artikuj dhe po përgatisnim një peticion për të mbledhur firma për të kërkuar dorëheqjen e kryeministrit të atëhershëm, sepse ishim në mes të një krize, që më pas erdhi dhe rrëzoi..
Daria Bignardi: Po kush ju sulmoi?
Rama: Nuk u mor vesh kurrë kush saktësisht po ishin shërbimet sekrete të asaj kohe.
Daria Bignardi: Po ju lexoj një pjesë të një artikulli nga Roberto Saviano nga shtypi i kësaj jave. Titulli: Shqiptarët në sulm. Duhet të heqim dorë nga të parit e Shqipërisë si një motër e vogël, të pafat e të varfër. Në Shqipëri sot investohet se është një vend që ofron mundësi të cilat nuk t’i jep dot Italia dhe që nuk do të mund t’i japë as më vonë. Kështu shkruan Roberto Saviano.
Rama: Para dy vjetësh, para se të shkonim në zgjedhje e të fitonim…
Daria Bignardi: Ju jeni kryeministër prej një viti e gjysmë…
Rama: Po, por para dy vjetësh erdhi në Shqipëri Xhani Amelio, të cilin kam pasur fatin ta njoh në fillim të viteve 90 kur ai bëri atë filmin e famshëm “L’America” kur shqiptarët mbërrinin këtu me anije. Ai erdhi dhe kishte këtë idenë e filmit që nuk vinin më shqiptarë në Itali, po vinte një italian në Shqipëri për të kërkuar punë. Dhe sot ka më tepër se 20 mijë italianë që punojnë në Shqipëri dhe do të thotë se diçka ka ndryshuar. Siç ka rreth 38 mijë subjekte ekonomike të themeluara e drejtuara nga shqiptarët në Itali që paguajnë kontribute në vendin tuaj.
Daria Bignardi: Kur erdhi Mateo Renzi në dhjetor në Shqipëri, ju thatë: Ndërmarrjet italiane duhet të vijnë e të investojnë në Shqipëri sepse taksat tona janë 15% dhe këtu nuk ka sindikata. A ua ndjeni mungesën sindikatave?
Rama: Nuk ua ndjejmë mungesën për të qenë të sinqertë. Pastaj….
Daria Bignardi: E thënë nga kryetari i një partie socialiste, të bën një farë përshtypjeje…
Rama: Unë besoj se nuk kemi për t’i dhënë mësime askujt sepse këtu ka një traditë tjetër dhe histori ndryshe nga e jona.
Daria Bignardi: Nuk ia ndjeni mungesën?
Rama: Mateo ndoshta nxehet nëse më dëgjon por unë them PO, të gjithë që duan të hapin një sipërmarrje le të vijnë në Shqipëri sepse kanë gjithçka nuk e kanë këtu.
Daria Bignardi: Jo të gjithë të gjithë, na lini ndonjë..
Rama: Jo se kemi vend për të gjithë, po duhet të nxitojnë për t’i zënë ato vende që kemi. Sepse mund të kenë gjithçka nuk e kanë këtu: një regjim fiskal minimal, pra një taksë 15% për fitimin dhe vetëm atë, pastaj kontributet sociale janë të paguara nga shteti dhe kështu me radhë.
Daria Bignardi: Lidhur me vitet 90 të zbarkimeve qarkullonin shumë fjalë stereotipe për shqiptarët…
Rama: Janë po ato që qarkullonin në Amerikë për gjyshërit tuaj, apo jo? Si për shembull, italianët, picat dhe mafia ishin disa stereotipe që nuk përkonin me realitetin po për fat të keq kështu vazhdoi për vite të tëra. Ndërsa sot, siç e thashë, ka 38 mijë shqiptarë që kanë themeluar ndërmarrje të vogla apo të mesme në Itali dhe ka qindra mijëra të tjerë që punojnë, janë integruar, dhe kam kënaqësinë t’ju them se, prej vitesh, studentët shqiptarë në Itali janë studentët e huaj më të mirë në Itali.
Daria Bignardi: Si ka ndryshuar mënyra e të parit të Italisë te ju? Si na shihni? Thuajeni pa diplomaci.
Rama: Jo se Italia na bën të ëndërrojmë siç na bënte të ëndërronim 25 vjet më parë, por mbetet gjithnjë një vend që shqiptarët e kanë në zemër dhe për shumë arsye ndjehemi italianë, edhe pse nuk jemi të veshur me Versaçe.
Daria Bignardi: Mund të themi se ju jeni Mateo Renzi shqiptar, apo është Renzi Rama italian?
Rama: Kam pasur fatin të bëhesha kryetar bashkie para tij, edhe kryeministër para tij, por jemi njohur kur ai ishte kryetar bashkie dhe qeshim shpesh me faktin kush është i pari apo i dyti. Kur krijova qeverinë, ishte qeveria shqiptare me më tepër gra nga të gjitha qeveritë e mëparshme, por ai pastaj bëri atë qeverinë që kishte 50% gra dhe kështu ma kaloi.
Daria Bignardi: Çfarë shikoni nga televizioni italian? E ndiqni ende? E ndoqët festivalin e Sanremos?
Rama: Jo, atë jo. Shoh Invasioni Barbariche, për shembull.
Daria Bignardi: Po sigurisht
Daria Bignardi: Për ta kuptuar më mirë si e sheh Shqipëria e sotme Italinë e sotme, në finalen e Sanremos e pamë nga Tirana të shtunën mbrëma. Xhiruam disa komente me shikues shqiptarë gjatë finales. Ndiqeni se është interesant dhe flet shumë për Shqipërinë e sotme.
Daria Bignardi: Jeni snobë të çmendur. Tani Tirana është kështu.
Rama: Të shihje Sanremon gjatë viteve të errëta ishte si të kishe para vetes zbulesën e Zotit. Tani është kështu.
Daria Bignardi: Si ne e shikoni do të thosha se nuk ka shumë ndryshim. Lidhur me ikjen e dritave që ndodhi atë natë. Kemi mësuar se keni vendosur ndëshkime të rënda për ata që thyejnë rregullat, për shembull, ata që nuk paguajnë faturat e dritave rrezikon të futet në burg.
Rama: Jo! Ne kemi pasur një problem shumë të rëndë që është rënduar me vite, sepse shumë njerëz vidhnin energji, për ta thënë hapur. Kështu i dhamë fund kësaj historie të gjatë të shëmtuar, që secili të paguajë detyrimet e tij. Nëse dikush nuk paguan, atëherë nuk ka drita. Kaq është e gjitha.
Daria Bignardi: Atëherë nuk shkon ne burg.
Rama: Jo.
Daria Bignardi: Kisha dëgjuar kështu. Meqe folëm për anijet kemi edhe atë fjalën e presidentit egjiptian që thotë se në brigjet italiane mund të mbërrijnë terroristë nga brigjet libiane. Si e mendoni ju këtë emergjencë?
Rama: Dua thjesht të them se duke parë në TV ato qe ndodhin në vendet ku ndodh ajo barbari kundër njerëzimit bie ne gabimin se është një gjë që ndodh larg e nuk të përket, po në fakt është një gjë qe mund t’ju ndodh të gjithëve edhe brenda shtëpisë. Është një gjë që u tregua në Paris.
Daria Bignardi: Ju ishit atje, ju pamë kur parakaluat.
Rama: Po, isha, pra është e qartë që ka nevojë për një strategji evropiane dhe për një projekt të vërtetë. Për shembull, kur ndodhi lufta për të çliruar shqiptarët e Kosovës pati një plan europian për refugjatët që erdhën në Shqipëri, në Itali, kudo nga pak. Kurse këta që arrijnë këtu në Adriatik nuk mund të lihen aty po as të priten nga një vend i vetëm, duhet një plan evropian. Në gjithë këtë histori ka një mungesë të fortë të një Europe strategjike.
Daria Bignardi: Më falni, kemi edhe pak sekonda, po dua t’ju pyes për Europën. Kur do të hyj Shqipëria në Europën që përveç të tjerave sot është e trazuar?
Rama: Dua të them vetëm se më duket e pa përshtatshme që në Itali e në vende të tjera të Evropes janë këta anti-europianistë, komikë që flasin kundër Europës sepse Europa e Bashkuar është zgjidhja e vetme e madhe kundër gjithë këtyre krizave që riciklojnë veten në forma të ndryshme. Prandaj dalja nga Europa, mbyllja në vetvete nuk të bën më të sigurt, nuk bën dobi për brezat e reja. Kjo vetëm shkon në dobi të atyre politikave që duan të frikësojnë njerëzit për të marrë vota. E çfarë japin si zgjidhje? Të mbyllemi, t’i lemë emigrantet në det, të dalim nga Euroja. Nuk besoj se problemi është Europa e bashkuar po paplotshmëria e saj. Duhet vrapuar për ta bërë Europën një vend të madh qytetërimi dhe bashkëjetese mes feve.
Daria Bignardi: Ju jeni shembull për këtë sepse keni bashkëjetesë mes feve.
Rama: Jemi shembull sepse edhe Papa Francesku zgjodhi të vinte në Shqipëri për vizitën e tij zyrtare të parë në një vend europian.
Daria Bignardi: Pashë një fotografi të Papa Franceskut me djalin tuaj të sapolindur.
Rama: Po, tani im bir është detyrimisht katolik. Po ju shpjegoj si e shohim ne fenë në Shqipëri, që Papa Francesku e quajti jo harmoni fetare po vëllazëri fetare. Unë jam katolik se gjyshja ime donte të isha katolik edhe pse burri i saj, gjyshi im ishte ortokoks, dhe kisha nuk e miratonte martesën. Ajo i shkroi Selisë së Shenjtë për të marrë leje për tu martuar me këtë burrë që ajo e përshkroi si ateist, megjithëse ai ishte ortodoks dhe u zotua para kishës se femijët e saj do të ishin katolikë. Keshtu ndodhi. Babai im dhe fëmijët e tjerë ishin katolike. Kurse gruaja ime eshte myslimane. Dy femijet e mi te pare jane ortodokse kurse djali I vogel katolik . Kjo eshte harmonia fetare në Shqipëri.
Daria Bignardi: Duhet ta mbyllim por do të doja edhe ndonjë batutë të fundit. Në Itali flitet shumë për Agon Channel, ju e shihni?
Rama: Jo nuk e shoh, por është një fakt tjetër se nuk janë vetëm italianët që duan të investojnë në Shqipëri në prodhim, po ka edhe artistë që duan të vijnë në Shqipëri. Nëse Simone Ventura ka ardhur ne Shqipëri që do të thotë se ishulli I të famshmëve tani është Shqipëria jo Italia, apo jo?
Daria Bignardi: Faleminderit Kryeministër dhe fat të mbarë.
(d.d/BalkanWeb)
Komente ( 18 )
-
KRYEMINISTRI ME INTELIGJENT QE KA PASUR SHQIPERIA.AMAN O BERISHE FOL I CIKE ANGLISHT SE E FLET BUKUR POR ME BUKUR KUR JA FUT ME THEKS TROPOJAN.AMAN O BERISHE DIL E NA TREGO SE SI QESHNIN ME TY NE BRUKSEL KU FLISJE ANGLISHT
-
E kane rahur dhe cte rahure, dhe plumbin ne shtepi i kane cuar nga dritarja. Po cfare populli paskerkemi qene mor aman, ky qe ju e komentoni sipas qejfit por qe me pare sja mbante njeriu te komentonte se ju zjente bytha nga frika eshte shqiptari me pak debil. Me vrap te kundershtoni sapo degjoni dike qe e degjon nje evrope e tere o ju rente vula juve te gjitheve. Po pse mo aq drite shkurter e dini ju ate, ai po punon qe neser kur te ike nga ky vend i bukur me njerez mjerane te kete nje kariere
-
Deliri I madheshtise!
-
Ky rrypi nuk ka jetuar as nje vit ne Itali. Thote qe eshte enderr per shqipetaret Italia per ”l’istruzione di qualita”. Italia eshte nga vendet e fundit ne Europe per qualitetin e universiteteve. eshtemme mire se Hungaria Kroazia e Rumania…
-
Ik mor toc…universitet italiane furnizoje shtete te tjera me shkencetare…dole ti te gjykosh!
-
-
BASHKIM…ISHTE ADASHI YT GAZIDEDE ME BEKIMIN E ANTISHQIPTARIT SALI AI QE I THJEU KAFKEN EDI RAMES….DOGJI KOHA JONE…MOBILIZOI VERIUN KUNDER JUGUT DHE PO TE MOS ISHTE PER PILOTIN HERO DO TE ISHTE BOMBARDUAR JUGU….ZHDUKU ATDHETARIN REMZI HOXHEN ETJ,,ETJ…NJE POPULL QE NUK KA MEMORJE ESHTE I DESTINUAR TE VDESE..PRANDAJ MOS HARRO TE KALUAREN QE TE MOS GABOJME NE TE TASHMEN…..
-
shum e sakt kjo qe po thua,i kemi vuajtur te gjith kto gjera!po jan ca njerez qe me shpejt ja fut nga mbrapa dhe ne kok nuk ja fut dot.ate pilot hero e kam ktu ne emigrim,njeriu me i mir qe ekziston.
-
-
Problemi i vetem i Shqiptareve dhe Shqiperise eshte “ISIB” i Sali Berishes…
-
”Reklama shpirti i tregetise” Ai po e shet shume mire veten. Ka arritur te rregulloje intervista dhe prezantime ne disa mass media te huaja, por shqiptaret e dine fare mire se eshte thjesht ‘fasade’ pa ‘brendi’.
-
ashtu eee keq te flas mire e keq te mos flas fare. ju salinanet jeni te semure ne mendje, per cdo gje do keni nje gje per te thene nuk pranoni dot
-
sipas mendjes tende po shet veten, dmth te flasesh mire per shqiptaret, te mbrosh shqiptaret kunder paragjykimeve, ti besh reklame shqiperise per investime … ti nuk ke rrjedhur ke pjerdhur
-
-
E vertete se e kane rrahur do ishte me mire nje perkthyes
-
Sherbimet sekrete?C’nuk na degjojne veshet! Te zhdaplluan komshinjte se bashke me gruan e rradhes dilnit pa breke ne ballkon dhe skandalizuat lagjen. Te thane dhe qe Po e bere prap t’i presim veshet dhe si trim qe je more bythen ne dore dhe j’a mbathe ne France.
-
sigurimi asnjehere nuk ka qene ne dore te demokrateve gjithmone social-komunistet e kane patur
-
che italiano da schifo che parla lui
-
une flas italisht me mire se ty. Une, mbi te gjitha, puth bythen e italianeve me mire se ty. Sa bythe te mire kane ata italianet.
-
-
Familje me 5 anetar dhe me 373 fe te ndrryshme
-
A mund nje kryeminister “te besoje”se e kane rrahur sherbimet sekrete !?!?!?
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn min_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn unk als_Latn unk als_Latn unk als_Latn unk als_Latn unk als_Latn unk unk als_Latn unk als_Latn unk unk als_Latn unk als_Latn unk als_Latn unk als_Latn unk unk als_Latn unk als_Latn unk als_Latn unk ita_Latn unk als_Latn unk unk als_Latn unk als_Latn